จีนร่วมหนุนความมั่นคงตะวันออกกลาง พร้อมประณามพฤติกรรมสหรัฐฯขัดความสัมพันธ์ระหว่างประเทศ
จีนร่วมหนุนความมั่นคงตะวันออกกลาง พร้อมประณามพฤติกรรมสหรัฐฯขัดความสัมพันธ์ระหว่างประเทศ
6 ม.ค. 2563

สำนักข่าวซินหัว รายงานว่า นายหวัง อี้ มนตรีแห่งรัฐและรัฐมนตรีว่าการกระทรวงการต่างประเทศของจีน ได้ยืนยันหลังหารือทางโทรศัพท์กับ นายโมฮัมหมัด จาวัด ซารีฟ รัฐมนตรีต่างประเทศอิหร่าน เมื่อวันที่ 3 ม.ค.2563 ว่า จีนจะเข้าไปมีบทบาทในการรักษาสันติภาพและความมั่นคงในตะวันออกกลาง และอ่าวเปอร์เซียให้เป็นไปอย่างถูกต้องและเป็นธรรม
นอกจากนี้ นายหวัง อี้ ยังระบุด้วยว่า การกระทำของสหรัฐฯ ขัดหลักการพื้นฐานของความสัมพันธ์ระหว่างประเทศ จะทำให้สถานการณ์ตึงเครียดและวุ่นวายมากขึ้น
อนึ่ง ก่อนหน้านี้ อิหร่านได้ส่งจดหมายถึงเลขาธิการสหประชาชาติ และหวังว่าจีนจะมีบทบาทสำคัญในการป้องกันไม่ให้เกิดการจัดการกับความตึงเครียดในภูมิภาคตะวันออกกลาง